laion/Wikipedia-Exotic huggingface dataset:
מועדון החברים של מיקי מאוס: הקוסם מארץ דיז

מועדון החברים של מיקי מאוס: הקוסם מארץ דיז (באנגלית: Minnie's the Wizard of Dizz) הוא סרט הנפשה ממוחשבת אמריקאי לילדים משנת 2013, מסוגת פנטזיה מוזיקלית, המבוסס על סדרת הטלוויזיה "מועדון החברים של מיקי מאוס" ועל הספר "הקוסם מארץ עוץ" מאת ליימן פרנק באום. הסרט בוים על ידי דונובן קוק, נכתב על ידי אשלי מנדוזה והופק על ידי Disney Television Animation שבבעלות חברת וולט דיסני, אשר הוציאה באותה שנה סרט נוסף שמבוסס על הספר בשם "ארץ אוז". הסרט הופץ לראשונה בארצות הברית ב-DVD ב-11 ביוני 2013, ושלושה חודשים לאחר מכן, ב-20 בספטמבר, שודר כפרק החמישי בעונה הרביעית של הסדרה עליה מבוסס, כאשר הפרק נקרא The Wizard of Dizz. בישראל הסרט שודר לראשונה בדיבוב לעברית בשנת 2013 בערוץ דיסני ג'וניור. אורך הסרט הוא כ-54 דקות, ושפת המקור שלו היא אנגלית. בהשראת הסרט פותח משחק מחשב בשם "Minnie Explores The Land of Dizz", בו צריך לעזור למיני מאוס ולפלוטו למצוא את החפצים של חבריהם בארץ דיז בשביל שיוכלו לחזור הביתה. הסרט מבוסס על הספר "הקוסם מארץ עוץ" מאת ליימן פרנק באום. במהלך מסיבה, סופת ציקלון שולחת את מיני מאוס ופלוטו לארץ דיז (פרודיה לארץ עוץ), ארץ מטופשת ומרהיבה, בה יש עצי קשת, קשתות פרפר וצ'יפמונצ'ינס ידידותיים. כשמיני מגיעה לשם, הדבר שהיא הכי רוצה הוא לחזור הביתה, וכדי שזה יקרה היא צריכה לבקש מהקוסם (לודוויג פון דרייק) שיחזיר אותה הביתה. בדרכם לקוסם, מיני ופלוטו פוגשים חברים חדשים אשר מצטרפים אליהם לקוסם, כדי שיגשים גם את משאלות ליבם - הדחליל (גופי), איש הפח (מיקי מאוס) והאריה הפחדן (דונלד דאק). לחבורה עורבת סכנה כשמכשף רשע (פיט), בעל מספר טריקים בשרוול, רוצה את הנעליים הקסומות והירוקות של מיני. הדיבוב העברי של הסרט בוים על ידי אפרת קרצמן, והופק על ידי אסנת סדן וגלי נשר. הסרט הופץ לראשונה בארצות הברית ב-DVD ב-11 ביוני 2013, כאשר בנוסף לסרט היו ב-DVD בונוסים הכוללים שני פרקים מתוך הסדרה "מועדון החברים של מיקי מאוס" ועשרה פרקים מתוך הסדרה "הסרטים המצוירים של מיני". כמו כן, צורף ל-DVD קוד להורדה חינמית של האפליקציה "Minnie Bow Maker". שלושה חודשים לאחר הפצת ה-DVD, ב-20 בספטמבר 2013, שודר הפרק כפרק החמישי בעונה הרביעית של הסדרה "מועדון החברים של מיקי מאוס", כאשר הפרק נקרא "The Wizard of Dizz", לעומת הסרט שנקרא "Minnie's the Wizard of Dizz". בישראל הסרט שודר לראשונה בדיבוב לעברית בערוץ דיסני ג'וניור בשנת 2013. "מועדון החברים של מיקי מאוס: הקוסם מארץ דיז", במסד הנתונים הקולנועיים IMDb (באנגלית) מועדון החברים של מיקי מאוס – הקוסם מארץ דיז, במיזם "אישים" לתיעוד היצירה הישראלית Mickey Mouse Clubhouse Full Game Episodes of Minnie Explores the Land of Dizz - Complete Walkthrough, באתר יוטיוב נשאר הדיבוב המקורי בדיבוב העברי
שמיים כחולים

האם התכוונתם ל... שמיים כחולים (סרט, 1994) – סרט קולנוע אמריקאי זוכה פרס אוסקר ופרס גלובוס הזהב שמיים כחולים (סרט, 2008) – (באנגלית: Tengri: Blue Heavens) - סרטה של מארי-ז'אול דה פונשוויל שמיים כחולים (שיר) שמיים כחולים וירוקים שמיים כחולים שלי – סרט קולנוע אמריקאי בכיכובם של סטיב מרטין וריק מוראניס Blue Sky Studios – אולפני הנפשה
סורת הוד

סורת הוד (בערבית: سورة هود) היא סורה מספר 11 בקוראן, והיא מכילה 123 פסוקים, המורכבים מ-1948 מילים, המכילות 7820 אותיות. המוסלמים מאמינים שאללה הכתיב למוחמד את הסורה הזאת בתקופה שקדמה להג'רה. שם הסורה נגזר משמו של הוד. סורת הוד עוסקת בתולדות הנביאים, ובפרט בסיפורו של הנביא נח. לצד זה, הסורה עוסקת גם בסוגיות כלכליות. הסורה מתמקדת בהיסטוריה של הנביאים, ומציגה את המסר שלהם כתהליך היסטורי מתמשך, ולא כמקרים שאינם קשורים זה בזה. שמו של הוד מוזכר חמש פעמים בסורה הזאת. סורת הוד מזכירה את סיפורים של כמה מהנביאים בהם מאמינים המוסלמים, וביניהם נח, לוט, הוד, צאלח, עוד. סיפורו של נח: פסוקים 25 - 48 מציגים את סיפורו של הנביא נח, את פנייתו אל עמו, בניית התיבה, המבול, טביעת בנו של נח, סופו של המבול, ועגינת התיבה על ההר. סיפורו של הוד: פסוקים 50 - 60 מגוללים את סיפורו של הנביא הוד, את משימתו, פנייתו לעמו, ואת העונש האלוהי שלכאורה הכחיד את עמו. סיפורו של צאלח: פסוקים 61 - 68 מספרים את סיפורו של הנביא צאלח. הסיפור מתחיל מצאלח שמזמין את עמו לעבוד אל אחד, ממשיך בתגובתם של בני עמוד הבאה לידי ביטוי בהריגתה של הנאקה שצאלח ביקש מהם לתת לה לשתות מים, ומסתיים בעונש האלוהי שלכאורה הכחיד את הרשעים מבני עמו. סיפורו של לוט: פסוקים 69 - 83 מספרים כיצד המלאכים ביקרו לכאורה את אברהם, וסיפרו לו על כך שבני עמו של לוט עומדים לפני הכחדה. לאחר מכן מסופר כיצד הם ממשיכים בדרך ללוט ומבשרים לו את הבשורה. לאחר מכן מסופר כיצד לוט עוזב את בני עמו ביחד עם משפחתו, מלבד אשתו שנותרת מאחור. החלק הזה של הסורה מסתיים בתיאור העונש האלוהי שהביא לכאורה את הקץ על בני עמו של לוט. סיפורו של יתרו: פסוקים 84 - 95 מתעדים לכאורה את הדיאלוג של הנביא יתרו עם עמו, ואת העונש האלוהי שכביכול נחת עליהם לבסוף. סיפורו של משה: פסוקים 96 - 99 מזכירים את התייצבותו של משה מול פרעה. שאר הסורה מדברת על נושאים כללים יותר הקשורים בדת ורוחניות. בסורה זו הנביא מתייחס לאפשרות שהקוראן נבדה מליבו, ומאתגר את המפקפקים לומר עשר סורות כמוהו. על כך התבססו הוגים באסלאם כאשר ניסחו את העיקרון אעג'ז אל-קוראן. על פי מומחים בתחום הפיקה, לפסוק 114 בסורת הוד יש חשיבות גדולה מבחינת ההלכה האסלאמית, מפני שבו מוזכרים הזמנים של שלוש מתוך חמש התפילות היומיות שהמוסלמים מצווים לקיים. על פי המסורת האסלאמית, השכר של האדם שקורא ולומד את סורת הוד יהיה גדול פי עשרה ממספר האנשים שהאמינו בנביאים נוח, הוד, צאלח, יתרו, לוט, אברהם ומשה. מסורת אחרת גורסת כי האדם שקורא את הסורה הזאת בכל יום שישי, יהיה ביום תחיית המתים בחברת הנביאים, וחטאיו יוסתרו לחלוטין ולא יוצגו לפניו. על פי מסורת נוספת, קריאת הסורה הזאת חזקת את גופו של הקורא, ומקלה עליו את השגת צרכיו ורצונותיו. מדיה וקבצים בנושא סורת הוד בוויקישיתוף סורת הוד, בתרגום הרמן רקנדורף, באתר ויקיטקסט TheLastDialogue, Surah Hud Summary, The Last Dialogue, ‏2019-03-06 (באנגלית) Surah Hud, Chapter 11, Al-Islam.org, ‏2014-01-24 (באנגלית) NGEBOLANG | 11. Hud, NGEBOLANG, Trip Tour Travel. 011-Surah-Hood.pdf - Rahnuma eBooks Library, ebooks.rahnuma.org Revolvy LLC, "Yunus (surah)" on Revolvy.com, www.revolvy.com (באנגלית)(הקישור אינו פעיל) Sura Hud (Arabic سورة هود, ) is the 11th Chapter of the Qur’an – Quran Classes (באנגלית) Surah Hud - برنامه‌ها در Google Play, play.google.com (בפרסית) סורה 11 (סורת הוד), פסוק 16 Sura Hud, WikiShia (באנגלית)
Fly (אלבום)

Fly (בעברית: זְבוּב [לפי משמעות]; עָף או טָס [מילולי]) הוא אלבום האולפן הרביעי של הזמרת-יוצרת האנגלייה שרה ברייטמן. האלבום יצא לאור ב-12 במאי 1995, בהוצאת חברת התקליטים איסט וסט רקורדס. כמו כן, מתוך האלבום יצאו הסינגלים; "Heaven Is Here",‏ "A Question of Honour" ו-"How Can Heaven Love Me". האלבום הגיע למקום ה-16 במצעד האלבומים שבאוסטריה. Fly בדומה לאלבומים נוספים של ברייטמן, הופק על ידי פרנק פיטרסון. בגרמניה זכה האלבום להצלחה רבה, כאשר נמכר שם בכ-250,000 עותקים, מה שהוביל לכך שאיגוד תעשיית ההקלטות הגרמני (BVMI) העניק לו את תואר הזהב. בסוף שנת 1997, דורג האלבום ברשימת אלבומי השנה המצליחים ביותר בגרמניה. בשנת 2000, יצא לאור האלבום, Fly II, שהיווה כאלבום המשך לאלבום זה. Fly II (מוכר כ-Fly Two) הוא מארז תקליטורים של הזמרת-יוצרת האנגלייה שרה ברייטמן. מארז התקליטורים יצא לאור ב-25 באפריל 2000, בהוצאה עצמית. באותו היום שבו יצא מארז התקליטורים, הוציאה ברייטמן את אלבום האולפן השביעי שלה, La Luna. המארז מורכב משני תקליטורים וכולל 25 רצועות בסך הכול. מארז התקליטורים הוא הוצאה מחודשת של האלבום Fly, אותו הוציאה ברייטמן כמה שנים קודם לכן. מארז התקליטורים, בדומה לאלבום האולפן הרביעי של ברייטמן Fly עליו הוא נתמך, הופק על ידי פרנק פיטרסון גם כן. מארז התקליטורים הופץ לראשונה ב-25 באפריל 2000, במהלך סיבוב ההופעות העולמי השני של ברייטמן, "La Luna World Tour", שנועד לעזור בקידום אלבום האולפן השביעי שלה, La Luna. בתקליטור השני הנכלל במארז, ישנם רמיקסים וביצועים חדשים לחלק משיריה של ברייטמן. מידע על האלבום Fly באתר MusicBrainz מידע על האלבום Fly באתר AllMusic האלבום Fly באתר Discogs האלבום Fly באתר ספוטיפיי Fly by Sarah Brightman (בAustralian English), 1995-01-01, נבדק ב-2022-01-21 Sarah Brightman - Fly, Discogs (באנגלית) Sarah Brightman - A Question Of Honour, Discogs (באנגלית) Sarah Brightman - Heaven Is Here, Discogs (באנגלית) Steffen Hung, Sarah Brightman - Fly, austriancharts.at Sarah Brightman - Fly (La Luna Tour Special Edition), Discogs (באנגלית) Datenbank: BVMI, www.musikindustrie.de Offizielle Deutsche Charts - Offizielle Deutsche Charts, www.offiziellecharts.de Fly 2, Sarah Brightman (באנגלית) Sarah Brightman - Fly (La Luna Tour Special Edition), Discogs (באנגלית) BVMI | Datenbank, www.musikindustrie.de Sarah Brightman Chart & Sales History, www.ukmix.org Fly 2, Sarah Brightman (באנגלית אמריקאית) Sarah Brightman - Fly (La Luna Tour Special Edition), Discogs (בקוריאנית) Sarah Brightman - La Luna, Discogs (באנגלית) Sarah Brightman - Fly, Discogs (באנגלית) Sarah Brightman Tour Statistics: La Luna Word Tour | setlist.fm, www.setlist.fm
מאמר סקירה

מאמר סקירה (באנגלית: Review article), סקירה שיטתית (באנגלית: Systematic review) או סקירת ספרות (באנגלית: Literature review) הוא מאמר המסכם מאמרים רבים קודמים בנושא כלשהו. בפרט, בתחומי המדע מאמר סקירה הוא מאמר מדעי אשר אינו מדווח על תוצאות מחקר יחידי, למשל ניסוי מדעי או תצפית מדעית יחידים, אלא מסכם מספר רב של מאמרים מדעיים שפורסמו קודם לכן בנושא מסוים או בשאלה מסוימת, במטרה להבינו באופן רחב, אמין ועמוק יותר. בדומה למאמרי תוצאות במדע, מאמר סקירה מדעי בדרך-כלל מתפרסם בכתב עת מדעי, ועובר ביקורת עמיתים. במרבית תחומי המדע הופיעו במשך השנים כתבי-עת מדעיים מיוחדים המתמחים במאמרי סקירה, שהמילה Review תכופות משובצת בשמם, למשל Reviews of Modern Physics בתחום הפיזיקה. גם כתבי-עת מדעיים רבים אחרים עשויים לפרסם מאמרי סקירה בנוסף על מאמרים מסוגים אחרים, לפעמים במדור מיוחד או בגיליון מיוחד. מאמר סקירה הוא מקור משני, כלומר הוא מכיל ניתוח, פרשנות וסינתזה של מספר רב של מאמרים קודמים, אשר במדע בדרך-כלל ערכו מחקר מקורי ובתחומי מדע רבים עשויים להחשב כמקורות ראשוניים. ממאמר סקירה מצופה בדרך-כלל לסקור ללא משוא פנים את כל המאמרים הקודמים החשובים לנושא המוצהר שלו, ולא להתעלם מתרומות רלוונטיות, למשל של מחברים אחרים או מתחומי מדע אחרים. הביבליוגרפיה של מאמר סקירה בדרך-כלל מקיפה בהרבה משל מאמר תוצאות באותה שאלה, ובאופן אופייני עשויה לצטט עשרות ומאות מקורות. לפיכך, מאמרי סקירה הם באופן טיפוסי מקיפים יותר ומוטים פחות ממאמרי תוצאות, ולצרכים רבים הם נחשבים למקורות הכלליים, האמינים והסמכותיים ביותר בנושא שבו הם עוסקים. גם מאמר סקירה וגם מאמר מטא-אנליזה מסכמים מידע ממחקרים רבים קודמים. ההבדל ביניהם הוא שמטא-אנליזה מצרפת יחד נתונים שנאספו על ידי מחקרים קודמים לצורך ניתוח סטטיסטי מחודש על מדגם גדול יותר, בעוד שמאמר סקירה בדרך-כלל איננו עורך ניתוח מחדש של הנתונים, אלא מצליב את המסקנות של מחקרים קודמים. באופן טיפוסי, מטא-אנליזה תתבצע על מספר קטן יותר של מחקרים מאשר מאמר סקירה באותה שאלה, שכן הניתוח מחדש של הנתונים יוגבל לתת-קבוצה של אותם מחקרים אשר עונים לדרישות הסטטיסטיות, למשל כאלו שנערכו בתנאים, בשיטות ובמתודולוגיות דומות. מאמר סקירה לעומת זאת עשוי להצליב מידע ממחקרים שנערכו בתנאים שונים, במתודולוגיות שונות, ואף מתחומי מדע שונים אשר עשויים לנגוע לשאלה הנחקרת. לכן באופן טיפוסי מסקנותיו כלליות ומקיפות יותר ממסקנות מטא-אנליזה באותו נושא עצמו, אך פחות חזקות. למשל, תכופות לא ניתן יהיה לקבל הערכה של מובהקות סטטיסטית בשאלה הנידונה. גם מאמרי סקירה וגם מאמרי מטא-אנליזה חשובים לבדיקת ההדירות של תוצאות ומסקנות מדעיות. ספריית קוקרן מאמר מדעי מטא-אנליזה מאמר סקירה, באתר מוזיאון המדע ע"ש ברנרד בלומפילד נחמיה פרידלנד, איילת פישבך ועופר פיין, "כתיבת מאמר", מתוך הקורס "שיטות ניסויים" באוניברסיטת תל אביב, 1997
הרי טולה

הרי טולה (באנגלית: Tula Mountains) הם קבוצה של הרים, המצויים בסמוך ממזרח למפרץ אמונדסן, בארץ אנדרבי שבאנטארקטיקה. ההרים התגלו ב-14 בינואר 1930 על ידי משלחת החקר הבריטית, אוסטרלית וניו זילנדית לאנטארקטיקה בפיקודו של דאגלס מוסון. מוסון קרא לאזור "רכס טולה" (Tula Range) על שם הספינה (הבריג) של ג'ון בריסקו "טולה" (Tula) ממנה בריסקו גילה את ארץ אנדרבי בשנת 1831. בשנת 1958 משלחת החקר האנטארקטית הלאומית של אוסטרליה, סקרה את האזור באמצעות מזחלות, והציעה לקרוא לו "הרי טולה" במקום "רכס טולה". הרי טולה באתר הסקר הגאולוגי של ארצות הברית הרי טולה באתר הגאזט האנטארקטי של ממשלת אוסטרליה הרי טולה באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
גזינה פרזה

גזינה פרזה (בגרמנית: Gesine Froese; נולדה בשנת 1947) היא עיתונאית גרמנייה. פרזה נולדה בעיירה רנדסבורג (Rendsburg) שבשלזוויג-הולשטיין. בהיותה סטודנטית למנהל עסקים החלה לעסוק בדוגמנות. ב-1969 הוזמנה להשתתף בתחרות מיס גרמניה, וזכתה בה. הזכייה בתחרת כללה חתימת חוזה לשנה עם חברת אופל שארגנה את התחרות. היא לקחה חלק בטקס בחירת מיס תבל 1969. לאחר שנת כהונתה היא עבדה כעורכת בתיכון והשלימה את לימודיה באוניברסיטת אולדנבורג. ב-1970 התארחה בפרק של תוכנית הבידור "Zum Blauen Bock" של Das Erste. היא תכננה בתחילה להיות מורה אך במקום זאת נשכרה כעורכת על ידי "די צייט". לאחר מכן עבדה בעיתון "Deutsches Allgemeines Sonntagsblatt". ב-1980 השתתפה במשחק הטלוויזיה "Die Montagsmaler" בפרק מיוחד בו השתתפו מלכות יופי. ב-1991 החלה את עבודתה ככתבת באמריקה הלטינית. מ-1995 משמשת ככותבת וסופרת עצמאית וכתבה מספר ספרים. [1] [2] [3] ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מכון גייטסטון

מכון גייטסטון (באנגלית: Gatestone Institute, נוסד ב-2008) הוא מכון מחקר וצוות חשיבה אמריקאי, שמרכזו בניו יורק. החוקרים והכותבים בו נחשבים בדרך כלל לשמרנים או נאו-קונסרבטיבים ולעיתים קרובות נוקטים בעמדות פרו ישראליות מובהקות, אשר מתנגדיו מכנים אותן אנטי מוסלמיות. נינה רוזנוולד (אנ'), נדבנית יהודיה אמריקאית מיורשי ההון של רשת החנויות האמריקאית הענקית "סירס" (אנ') ייסדה את המכון בעיר מגוריה ניו יורק ב-2008. תחילה הוא הוקם כשלוחה של מכון הדסון, תחת השם "מכון הדסון: ניו יורק", אך כעבור ארבע שנים קיבל עצמאות ועימה גם את שמו הנוכחי. נכון ל-2019, נינה רוזנוואלד מייסדת המכון ממשיכה לכהן גם כנשיאתו. יושב ראש המכון מ-2013 עד מינויו לתפקיד היועץ לביטחון לאומי בממשל דונלד טראמפ ב-2018, היה ג'ון בולטון ומאז מכהן בתפקיד אמיר טהירי (אנ'). החוקרים והכותבים נחשבים בדרך כלל לשמרנים או נאו-קונסרבטיבים בכל הקשור למדיניות החוץ האמריקאית. פרסומי המכון מתמקדים בעיקר בנושאים הקשורים במזרח התיכון והעמדות המובעות בהם, הן בדרך כלל עמדות פרו ישראליות מובהקות, אשר מתנגדיו מכנים אותן אנטי מוסלמיות. בין עמיתי המכון הבכירים: אלן דרשוביץ, ח'אלד אבו טועמה, לארס הדהגור, ריצ'רד קאמפ, דניס מק'יואן, ג'ייסון ריילי, תאופיק חמיד, אלכסנדר דל ואל (אנ'), דאגלס מוריי (אנ') ואחרים. בין הכותבים: ג'ון בולטון, אלן דרשוביץ, נתן שרנסקי, אליוט אברמס, דורי גולד, גרי קספרוב, ואצלב קלאוס, חרט וילדרס, בת יאור, דניס מק'יואן, פיאמה נירנשטיין, דניאל פייפס, מנפרד גרסטנפלד, בוראק בקדיל, נוני דרוויש, דייוויד פ. גולדמן, רות בלום (אנ') ואחרים. במספר מקרים נטען שהמכון פרסם מאמרים כוזבים או לא-מדויקים. לדוגמה, בזמן הבחירות הכלליות בגרמניה 2017 הוא פרסם מאמר בו נטען כי גרמניה מלאימה בתים פנויים כדי לספק פתרונות דיור למאות אלפי מהגרים מאפריקה, אסיה והמזרח התיכון. מאמר נוסף כלל נתונים מוגזמים לכאורה על ממדי הפשיעה בקרב פליטים בגרמניה. AEI אתר האינטרנט הרשמי של המכון מכון גייטסטון, ברשת החברתית פייסבוק מכון גייטסטון, ברשת החברתית אקס (טוויטר) מכון גייטסטון, ברשת החברתית LinkedIn מכון גייטסטון, סרטונים בערוץ היוטיוב על נינה רוזנוואלד, מייסדת האתר מבחר מאמרים אחרונים בעברית מי אתה בסאם טוויל, באתר העין השביעית, 25 ביוני 2018 "Trump's National Security And State Department Picks Alarm American Muslims", NPR, אפריל 2018 "Trump's National Security And State Department Picks Alarm American Muslims", NPR, אפריל 2018
רסלמניה 31

רסלמניה 31 היה אחד מאירועי השלם וצפה של ארגון ההיאבקות האמריקאי ה-WWE. האירוע כלל את שני המותג (Raw וסמאקדאון) ונערך ב-29 במרץ 2015, באצטדיון לויס שבסנטה קלרה, קליפורניה. האירוע היה האירוע ה-31 בסדרת אירועי רסלמניה. ב-29 במרץ 2015, התקיים האירוע רסלמניה 31 באצטדיון לויס הממוקם בסנטה קלרה, קליפורניה. האירוע כלל 9 קרבות (7 באירוע עצמו ועוד 2 במופע המקדים). אחד הקרבות בתוכנית המוקדמת היה קרב הבאטל רויאל לזכרו של אנדרה הענק שנערך בפעם השנייה ברסלמניה, והפעם ביג שואו שהודח אחרון ברסלמניה הקודמת (רסלמניה 30), זכה לאחר שהדיח את דמיאן מיזדאו. האירוע הראשי נפתח בקרב סולמות על האליפות הבין יבשתית כאשר דניאל בריאן זכה ולקח את החגורה וזכה באליפות. לאחר מכן, רנדי אורטון הביס את סת' רולינס בקרב יחידים לאחר שביצע את מהלך הסיום שלו RKO אחרי שהחזיר את מהלך הסיום של רולינס הקארב סטופ. סטינג ערך את הופעת הבכורה שלו ב-WWE כשהתאבק נגד טריפל אייץ'. במהלך הקרב הגיעו משתתפי הסטייבל DX וה-nWo לעזור לסטינג ולטריפל אייץ'. טריפל אייץ' זכה בקרב ולאחר מכן הם לחצו ידיים. AJ לי ופייג' הביסו את האחיות בלה בקרב זוגות. ג'ון סינה הביס את רוסב והפך לאלוף ארצות הברית בפעם הרביעית בקריירה שלו. אנדרטייקר הופיע לראשונה ברסלמניה לאחר שרצף הניצחונות שלו נקטע ברסלמניה הקודמת על ידי ברוק לסנר, והביס את בריי וויאט, ובכך הפך את הרצף שלו ברסלמניה מ-"1–21" ל-"1–22". באירוע המרכזי ניצבו רומן ריינס וברוק לסנר זה מול זה. סת' רולינס הגיע בסוף הקרב ופדה את מזוודת הכסף בבנק שלו, ובכך הצטרף לקרב והפך אותו לקרב משולש. בסופו של דבר רולינס הצמיד את ריינס וזכה באליפות ה-WWE במשקל כבד. סדר ההדחות: קורטיס אקסל, אדם רוז, פאנדנגו, אלכס ריילי, זאק ריידר, בו דאלאס, הידאו איטמי, דייגו, פרננדו, סין קארה, טייסון קיד, מארק הנרי, קונור, ויקטור, דארן יאנג, הית' סלייטר, טייטוס אוניל, ג'ק סוואגר, ביג אי, אקסבייר וודס, קופי קינגסטון, אריק רואן, גולדאסט, קיין, ג'ימי אוסו, סזארו, רייבאק, המיז ודמיאן מיזדאו. הקרב היה קרב יחידים בין לסנר לריינס. לעומת זאת, רולינס פדה את מזוודת "כסף בבנק" שלו באמצע הקרב, מה שהפך אותו לקרב משולש מדיה וקבצים בנושא רסלמניה 31 בוויקישיתוף אתר האינטרנט הרשמי של רסלמניה 31 (באנגלית) רסלמניה 31, במסד הנתונים הקולנועיים IMDb (באנגלית) קיד וסזארו ניצחו בקרב הזוגות המרובע ושמרו על חגורות האליפות (קרב במופע המקדים) ביג שואו ניצח בקרב הבאטל רויאל לזכרו של אנדרה הענק (קרב במופע המקדים) דניאל בריאן ניצח בקרב הסולם והפך לאלוף הבין יבשתי החדש אורטון ניצח את רולינס טריפל אייץ' ניצח את סטינג AJ לי ופייג' ניצחו את התאומות בלה סינה ניצח את רוסב והפך לאלוף ארצות הברית החדש אנדרטייקר ניצח את בריי וויאט רולינס פדה את מזוודת כסף בבנק שלו, ניצח את לסנר וריינס והפך לאלוף ה-WWE במשקל כבד החדש
איזבלה

השם איזבלה הוא גרסה שונה לשם איזבל. האם התכוונתם ל... אישים איזבלה הראשונה, מלכת ירושלים (1172–1205) איזבלה, רוזנת אנגולם (1187–1246) - נינתו של לואי השישי, מלך צרפת ורעייתו של ג'ון, מלך אנגליה איזבלה, נסיכת אנגליה (1214–1241) - בתו של ג'ון, מלך אנגליה ורעייתו של פרידריך השני, קיסר האימפריה הרומית הקדושה איזבלה, נסיכת אראגון (1247–1271) - בתו של חיימה הראשון, מלך אראגון ורעייתו של פיליפ השלישי, מלך צרפת איזבלה, נסיכת צרפת (1295–1358) - בתו של פיליפ הרביעי, מלך צרפת ורעייתו של אדוארד השני, מלך אנגליה איזבלה דה ולואה, נסיכת צרפת (1389–1409) - בתו של שארל השישי, מלך צרפת ורעייתו של ריצ'רד השני, מלך אנגליה איזבלה הראשונה, מלכת קסטיליה (1451–1504) - מלכת קסטיליה ורעייתו של פרננדו השני, מלך אראגון איזבלה, נסיכת אסטוריאס (1470–1498) - בתם של פרננדו השני, מלך אראגון ואיזבלה הראשונה, מלכת קסטיליה ורעייתו של מנואל הראשון, מלך פורטוגל איזבלה מנאפולי (1470–1524) - בתו של אלפונסו השני, מלך נאפולי ורעייתו של ג'אן גלאצו ספורצה, דוכס מילאנו. יש הטוענים כי היא הדמות המופיעה בציורו של לאונרדו דה וינצ'י, המונה ליזה איזבלה, ארכידוכסית אוסטריה, נסיכת קסטיליה ובורגון (1501–1526) - בתו של פליפה הראשון, מלך קסטיליה ורעייתו של כריסטיאן השני, מלך דנמרק איזבלה, נסיכת פורטוגל (1503–1539) -בתו של מנואל הראשון, מלך פורטוגל ורעייתו של קארל החמישי, קיסר האימפריה הרומית הקדושה איזבלה יגלון (1519–1559) - בתו של זיגמונד הראשון, מלך פולין ורעייתו של יאנוש ז'אפולאי, מלך הונגריה איזבלה קלרה, נסיכת ספרד (1566–1633) - בתו של פליפה השני, מלך ספרד ורעייתו של אלברכט השביעי, ארכידוכס אוסטריה, איתו משלה במשותף בארצות השפלה ההאבסבורגיות איזבלה השנייה, מלכת ספרד (1830–1904) - מלכת ספרד, בתו של פרננדו השביעי, מלך ספרד מקומות איסבלה (נפה) – הנפה השנייה בגודלה בפיליפינים איסבלה (עיר) – בירת נפת בסילן שבפיליפינים איסבלה (אי) – הגדול באיי גלאפגוס אחר גלנדון ואיזבלה – זוג יוצרי קומיקס ישראלי איזבלה (ענב) – זן של ענבים איזבל (פירושונים) אישים ששמם הפרטי הוא איזבלה
גביע המדינה בכדורעף

גביע המדינה בכדורעף הוא טורניר גביע, בו משתתפות קבוצות ליגת העל בכדורעף והליגה הלאומית בכדורעף. הטורניר נערך בשיטת "נוקאאוט" (המפסיד יוצא), כאשר המנצחת עולה לשלב הבא, והמפסידה מודחת. חצאי הגמר והגמר נערכים בשיטת משחק אחד מכריע במגרש ניאוטרלי. שתי הקבוצות המנצחות של חצאי הגמר מעפילות לגמר, בו המנצחת זוכה בגביע. בשנים שקדמו לתחילת הטורניר הרשמי, התמודדו בניהן קבוצות מכל חלקי הארץ במסגרות גביע שונות כגון: גביע פסל זייד, גביע הפועל, מגן אהוד, גביע ליבני ועוד. משחק הגמר הרשמי הראשון התקיים בתאריך 12 באוגוסט 1960 במגרש "הפועל" בתל אביב, בו ניצחה קבוצת הפועל עין שמר את הפועל עין החורש 2-3. פרק זה לוקה בחסר. אנא תרמו לוויקיפדיה והשלימו אותו. הטבלה הבאה מסכמת את כלל הזוכות בגביע המדינה בכדורעף. קבוצות אשר זכו בדאבל באותה העונה מסומנות בכתב מודגש. אתר איגוד הכדורעף גמר משחקי פסל זייד - בבית קמה, בעיתון דבר, 11 בנובמבר 1955 עין שמר זכתה במגן אהוד, בעיתון על המשמר, 19 בפברואר 1956 גביע ליבני לאפיקים, בעיתון למרחב, 26 בפברואר 1961 הערב: גמר גביע המדינה בכדורעף לגברים ונשים, בעיתון למרחב, 12 באוגוסט 1960 משחק גמר גביע המדינה לעונת 1992/93, במכביפדיה עונת 1995/96, במכביפדיה
בלארוסבנק

בנק החסכונות "בלארוסבנק" (בבלארוסית: Ашчадны банк «Беларусбанк») הוא בנק ממשלתי בלארוסי הנחשב לבנק הגדול ביותר במדינה והוא נותן החסות העיקרי של ליגת העל הבלארוסית בכדורגל. הבנק הוקם בשנת 1991 בשם "בנק החסכונות הבלארוסי", בשנת 1995 נשיא בלארוס אלכסנדר לוקשנקו חתם על צו להפיכת הבנק לבנק מניות מסחרי בשם "בלארוסבנק". הבנק התרחב עם השנים ובשנת 2000 היה לחבר במערך התשלום הבינלאומי של VISA International. בשנת 2003 נפתח סניף ראשון של הבנק בפרנקפורט, גרמניה. ב-2005 מוזג לתוכו הבנק המסחרי "מינסק קומפלקסבנק". ביוני 2007 נפתח סניף של הבנק בבייג'ינג, סין והיה לחברה הבלארוסית הראשונה לפתוח סניף בסין. הבנק החל לשתף פעולה עם בנקים זרים ולו הסכמי שיתוף פעולה עם בנקים בצרפת, בלגיה, טורקיה, פולין, שווייץ, גרמניה וסין והפך לבנק הבלארוסי הגדול ביותר במערך הבנקאות הבלארוסי ולו הון של 145 מיליון דולר. במאי 2012 התקבל כחבר במכון הבינלאומי לבנקי חסכונות (WSBI) והוא הבנק הראשון בבלארוס לקבל רישוי Visa payWave, לשימוש בכרטיסים אלה בבלארוס. באוגוסט 2013. לבנק היו סניפים במוסקבה, רוסיה ובוורשה, פולין, אך סניפים אלה נסגרו ב-2018 וב-2016 בהתאמה. בספטמבר 2017 מנהלים בכירים בבנק נשפטו בבית משפט במינסק בעוון שוחד. המשנה ליו"ר דירקטוריון הבנק, גנאדי גוספודאריק נידון ל-7.5 שנות מאסר ומנהל הבנק ניקולאי צירטו נידון ל-9 שנות מאסר. סברבנק ליגת העל הבלארוסית בכדורגל מדיה וקבצים בנושא בלארוסבנק בוויקישיתוף אתר האינטרנט הרשמי של בלארוסבנק בלארוסבנק, ברשת החברתית פייסבוק בלארוסבנק, ברשת החברתית אקס (טוויטר) בלארוסבנק, ברשת החברתית אינסטגרם בלארוסבנק, ברשת החברתית VK בלארוסבנק, ברשת החברתית LinkedIn בלארוסבנק, סרטונים בערוץ היוטיוב ערך זה הוא קצרמר בנושא בנקים ובנושא בלארוס. אתם מוזמנים לתרום לוויקיפדיה ולהרחיב אותו.
סמסונג גלקסי J7

סמסונג גלקסי J7 הוא טלפון חכם שיוצר על ידי סמסונג בשנת 2015. 1.5 ג'יגה זיכרון RAM. לטלפון יש גרסאות אחסון פנימיות של 8 ג'יגה-בייט או 16 ג'יגה-בייט, שניתן להרחיב באמצעות כרטיס MicroSD עד 128 ג'יגה-בייט. המצלמות של סמסונג גלקסי J7 הן מצלמה ראשית של 13 מגה פיקסל ומצלמה קדמית בת 5 מגה פיקסל עם פלאש LED. סמסונג השתמשה גם במסך מגע קיבולי SuperAMOLED עם תצוגת HD בגודל 5.5 אינץ' לטלפון זה. משקל המכשיר הוא 171 גרם, והסוללה שלו היא בנפח של 3000 mAh. תוכנת הטלפון הרשמית היא אנדרואיד לוליפופ. אנדרואיד מרשמלו (6.0.1) עבור דגם J700F בהודו החל מ־28 ביולי 2016. שדרוג לאנדרואיד מרשמלו זמין גם עבור J700H ו־M בפקיסטן ופנמה. תכונות נוספות של דגם הטלפון הזה הן חיבור Wifi, רכיב NFC, מכשיר ניווט לווייני GPS ורדיו FM. סמסונג גלקסי סמסונג אנדרואיד (מערכת הפעלה) מדיה וקבצים בנושא סמסונג גלקסי J7 בוויקישיתוף אתר האינטרנט הרשמי של סמסונג גלקסי J7 (הודו) Samsung Galaxy J7, GSMARENA